נילי בלאק

נילי בלאק (באנגלית: Nili Block) היא אמנית לחימה ישראלית, אלופת העולם באיגרוף תאילנדי בשנים 2013, 2014, 2016, 2017, 2018 ו-2019, אלופת העולם בקיקבוקס לשנת 2015, אלופת אירופה באיגרוף תאילנדי בשנים 2016, 2017 ו-2018, וזוכת מדליית כסף במשחקי העולם בברמינגאהם, אלבמה 2022.

==ביוגרפיה==
בלאק נולדה בבולטימור שבארצות הברית למשפחה יהודית חרדית-לאומית.[http://www.mako.co.il/women-weekend/Article-e844e27f0cef061006.htm] בשנת 1996. בהיותה בת שנתיים עלתה משפחתה עמה לישראל והשתקעה בבית שמש. בגיל 10 החלה להתאמן בקיקבוקס, בכדורגל, בכדורסל ובפוטבול דגלים . בגיל 11, כשהוריה התגרשו ואמה יצאה בשאלה, בלאק מצאה לדבריה באמנויות הלחימה מקום מפלט והחלה להתמיד בהן. בגיל 12 החלה להתחרות בענף. למדה באולפנת "נגה" בבית שמש. בגיל 18 החלה להתחרות בטורנירים ברחבי העולם. בשירותה הצבאי הוכרה כספורטאית מצטיינת וסיימה אותו ביולי 2015.

==קריירה מקצועית==
בשנת 2013 השתתפה באליפות העולם באיגרוף תאילנדי של התאחדות IFMA, שהתקיימה בחרקוב, אוקראינה, וזכתה בתואר אלופת העולם. 

ב-28 בספטמבר 2014 הגנה על התואר כשזכתה באליפות העולם לאיגרוף תאילנדי שהתקיימה בקרקוב, פולין. 

ב-31 באוקטובר 2015 השתתפה בתחרות אליפות העולם בקיקבוקס שנערכה בבלגרד סרביה, הביסה בגמר את המתמודדת הקרואטית, מריה מלינקה, וזכתה באליפות העולם בקיקבוקס. 

ב-28 במאי 2016 השתתפה בתחרות אליפות אירופה באיגרוף תאילנדי שהתקיימה בשוודיה. בלאק העפילה לגמר, ניצחה את המתמודדת האוקראינית אירנה צ'רנובה, וזכתה בתואר אלופת אירופה באיגרוף תאילנדי. בכך הבטיחה את מקומה במשחקים העולמיים שהתקיימו בפולין בשנת 2017 . לאחר הזכייה, נשיא התאחדות אילת, אריק קפלן, טען כי בלאק היא אחת מספורטאיות העלית הגדולות של ישראל. 

ב-26 בנובמבר 2016 זכתה בלאק בגביע העולם בתחרות לאיגרוף תאילנדי שנערכה בקאזאן, רוסיה. בלאק זכתה בזהב לאחר שניצחה בקרב הגמר את המתמודדת הצרפתייה, אנלה אנגרלי. 

במאי 2017 זכתה בפעם הרביעית באליפות העולם באיגרוף תאילנדי לאחר שהביסה את הלוחמת הרוסייה אנסטסיה נפיאנידי בסיבוב השלישי. ביולי 2017 זכתה במדליית ארד במשחקי העולם. 

באוקטובר 2017 זכתה במדליית זהב באליפות אירופה באיגרוף תאילנדי שהתקיימה בפריז. 

במאי 2018 זכתה במדליית זהב באליפות העולם באיגרוף תאילנדי שהתקיימה במקסיקו. ביולי 2018 זכתה במדליית זהב באליפות אירופה באיגרוף תאילנדי שהתקיימה בפראג. 

ביולי 2019 זכתה בפעם הרביעית ברציפות באליפות העולם באגרוף תאילנדי באליפות שנערכה בבנגקוק, תאילנד.

בנובמבר 2020, נפצעה קשה ברגלה במהלך אימון, בינואר 2021 עברה ניתוח, ומאז שיקמה את עצמה ונערכה להתחרות בשנת 2022, ב-UFC<ref></ref>. 

ביולי 2022 במשחקי העולם בברמינגהאם אלבאמה זכתה במדליית הכסף, לאחר קרב צמוד בו נוצחה על ידי צ'רסלי מנר (ארצות הברית), בתוצאה 30-27.

==הישגים והוקרה==
* אלופת העולם באיגרוף תאילנדי לשנת 2013
* אלופת העולם באיגרוף תאילנדי לשנת 2014
* אלופת העולם בקיקבוקס לשנת 2015
*זוכת פרס ספורטאית השנה בטקס פרס הספורט הישראלי לשנת 2015 מטעם משרד התרבות והספורט
* נבחרה לאחת מ-100 היהודים המשפיעים בעולם היהודי לשנת 2015 - עיתון "אלגמיינר" . הפרס ניתן במרץ 2016
* בינואר 2016 זכתה בלאק בפרס ספורטאית השנה בקטגוריית ענפי הספורט שאינם אולימפיים בטקס פרסי הספורט הישראלי מטעם משרד התרבות והספורט.
* אלופת אירופה באיגרוף תאילנדי לשנת 2016
* אלופת העולם באיגרוף תאילנדי לשנת 2017
* אלופת אירופה באיגרוף תאילנדי לשנת 2017
* אלופת העולם באיגרוף תאילנדי לשנת 2018
* אלופת אירופה באיגרוף תאילנדי לשנת 2018
* אלופת העולם באיגרוף תאילנדי לשנת 2019
* סגנית משחקי העולם באיגרוף תאילנדי לשנת 2022 (ברמינגהאם אלבמה)

==ראו גם==
* שרה אברהם
* קיקבוקס
* איגרוף תאילנדי

==קישורים חיצוניים==

* 
* [https://www.gov.il/he/departments/news/sports_prizes_2015 ספורטאי, ספורטאית ומאמן השנה לשנת 2015 הוכרזו אמש בטקס "פרס הספורט הישראלי"], משרד התרבות והספורט, 7 בינואר 2016
* 
* 
* 
* 
* 
* 
* 
* Nili Block, ARTS AND CULTURE, [https://www.algemeiner.com/2016/03/30/the-top-100-people-positively-influencing-jewish-life-2015/ The Top 100 People Positively Influencing Jewish Life], 2015, Algemeiner
* מורן מישל, [http://saloona.co.il/?p=296549?ref=saloona_tags אלופת העולם בקיק בוקס – ישראלית בת 20], אתר סלונה, 30 בדצמבר 2015
* 
* 
* 
* 
* 
* 
* 

==הערות שוליים==

קטגוריה:מתאגרפים יהודים
קטגוריה:זוכי פרס הספורט הישראלי
קטגוריה:אלופות עולם באיגרוף תאילנדי
קטגוריה:לוחמות איגרוף תאילנדי ישראליות
קטגוריה:אלופות עולם ישראליות
קטגוריה:אלופי עולם ישראלים
קטגוריה:ישראלים זוכי מדליית משחקי העולם
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות אולפנות
קטגוריה:בית שמש: אישים
קטגוריה:ספורטאיות יהודיות
קטגוריה:ישראליות שנולדו ב-1995
קטגוריה:ישראלים שנולדו ב-1995